पाएं अपने शहर की ताज़ा ख़बरें और फ्री ई-पेपरडाउनलोड करें
प्रलयंकारी काेराेना से जिले में स्थिति भयावह दाैर में पहुंच चुकी है। बुधवार काे काेराेना ने जिले में 48 लाेगाें की जान ले ली। चिकित्सा महकमे ने चार मौत ही बताईं हैं। शमशान स्थलाें में संक्रमिताें के शवों की संख्या बढ़ने से प्रबंधन संभाल रहे लाेगाें काे एडवांस में चिताएं सजाने के लिए विवश हाेना पड़ रहा है। अजमेर के सात मुक्तिधामाें से दैनिक भास्कर संवाददाताओं ने जाे आंकड़े जुटाए उनके मुताबिक 30 संक्रमिताें का दाह संस्कार किया गया। जिले के अन्य क्षेत्राें में 18 संक्रमिताें के दाह संस्कार हुए हैं।
इनमें ब्यावर में 8, किशनगढ़ में 5, नसीराबाद में 3 और केकड़ी में 2 संक्रमिताें की माैत हुई है। शहर के 7 मुक्तिधामाें पर बुधवार काे कुल 68 शवाें का दाह संस्कार किया गया। इनमें से 30 शव काेराेना संक्रमित थे। पहाड़गंज मुक्तिधाम में एक शव जयपुर से लाया गया था। शहर में सबसे ज्यादा शव ऋषिघाटी और गढ़ी मालियान में लाए जा रहे हैं। गढ़ीमालियान में बुधवार काे 20 शवाें अंतिम संस्कार किए गए। जिले में अब तक कुल 36,754 लोग संक्रमित हो चुके हैं। वहीं 848 की मौत हुई है।
कहां-कितने शवाें का हुआ दाह संस्कार : ऋषि घाटी मुक्तिधाम 10 कोविड, 05 सामान्य, गढ़ी मालियान मुक्तिधाम 10 कोविड, 10 सामान्य, भोपों का बाड़ा मुक्तिधाम 02 कोविड, 03 सामान्य, पहाड़गंज मुक्तिधाम 04 कोविड, 11 सामान्य, आदर्श नगर मुक्तिधाम 02 कोविड, 01 सामान्य, मदार मुक्तिधाम 01 कोविड 02 सामान्य, आंतेड़ मुक्तिधाम 01 कोविड, 06 सामान्य।
...तो जेएलएन में अगले 10 दिनों में पड़ सकती है साढ़े चार सौ बेड की जरूरत
जेएलएन अस्पताल में कोरोना के क्रिटिकल मरीज अभी के ताजा हालातों की तरह आते रहे तो आने वाले 10 दिनों में साढ़े चार सौ से ज्यादा बेड की जरूरत पड़ सकती है। इसके लिए जिला और अस्पताल प्रशासन को अभी से तैयारी करने की जरूरत है। अस्पताल प्रबंधन का दावा है कि वे धीरे-धीरे बेड बढ़ाने की तैयारी में है।
बुधवार को प्रबंधन की ओर से जारी मेडिकल बुलेटिन मुताबिक अस्पताल में 608 मरीज भर्ती है। पिछले 24 घंटे में 90 मरीजों को भर्ती किया गया है। जबकि 49 मरीज ठीक होकर घर के लिए डिस्चार्ज कर दिए गए, यानी यह स्वस्थ हो गए हैं। अस्पताल में 79 मरीज बाइपेप या वेंटीलेटर पर है। वहीं अजमेर संभाग ही नहीं बल्कि अन्य जिलों के लोग भी जेएलएन में आकर भर्ती हो रहे हैं। अस्पताल में भर्ती होने और डिस्चार्ज होने की संख्या में रोजाना का अंतर 40 से 45 मरीजों का आ रहा है।
सैटेलाइट अस्पताल | सैटेलाईट अस्पताल में 37 मरीज भर्ती हैं। इनमें एक मरीज को जेएलएन ट्रांसफर किया गया। 3 मरीज डिस्चार्ज किए गए, 5 मरीजों को भर्ती किया गया। 397 मरीजों को ओपीडी में देखा गया एवं 577 व्यक्तियों की आरटीपीसीआर जांच की गई।
पंचशील सीएससी | पंचशील चिकित्सालय में कुल 25 मरीज भर्ती है। सोमवार देर रात से यहां पर एडमिशन प्रारंभ हो चुके थे। आज यहां 19 मरीजों को भर्ती किया गया है। 52 मरीजों को ओपीडी में देखा गया। जबकि 35 व्यक्तियों की आरटीपीसीआर की जांच की गई।
रेलवे अस्पताल | रेलवे अस्पताल में 75 बैड है इनमें से 59 पर मरीज भर्ती है। रेलवे अस्पताल के मुख्य चिकित्सा अधिकारी डॉ. अनिल जैन ने बताया कि बुधवार को 10 मरीजों को डिस्चार्ज किया गया। 7 को रैफर किया गया। यहां फिलहाल ऑक्सीजन की पर्याप्त व्यवस्था है।
मरीजों की संख्या के अनुसार बैड बढ़ाए जाने के प्रयास जारी है। अब रोजाना मरीजों के एडमिशन और मौजूद बैड की ऑडिट भी हो रही है।
-डॉ.अनिल जैन, अस्पताल अधीक्षक जेएलएन
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn